Puolustusvoimat tilaa kotimaisia suojattuja MISU-maastoajoneuvoja.

Puolustusministeri Jussi Niinistö on valtuuttanut Puolustusvoimat 12.12.2017 Puolustusvoimien logistiikkalaitoksen esikunnan esityksen perusteella tilaamaan Protolab Oy:ltä kotimaisia miina-, sirpale- ja luotisuojattuja MISU-maastoajoneuvoja kokeilukäyttöön.



Testisarja käsittää neljä PMPV 6X6 -ajoneuvoa, joita testataan Puolustusvoimissa kenttäolosuhteissa vuosina 2018-2020. Hankinnan avulla kerätään tietoa maastoajoneuvon suorituskyvystä ja käytettävyydestä Puolustusvoimien tulevaisuuden tarpeisiin.



Hankinnan arvonlisäveroton kokonaisarvo on 4 miljoonaa euroa ja työllistävä vaikutus kotimaassa noin 40 henkilötyövuotta. Hankinta liittyy Maapuolustuksen kehittämisohjelmaan, jossa kehitetään joukkojen liikkuvuutta.

Lisätietoja antavat puolustusministeriöstä erityisasiantuntija Tommi Nordberg puh. 0295 140 419 ja Maavoimien esikunnasta everstiluutnantti Juhana Skyttä puh. 0299 800 (vaihde).

Palaa otsikoihin